شەفەق
نیوز/ مەسعود بارزانی سەرۆک پارت دیموکراتی کوردستان، ئمڕوو یەکشەممە، دووپات لەبان
گرنگی بتەوکردن بنمایەیل وەیەکەوژیان و برایەتی ناوبەین گەل کورد و عەرەب کرد، و کاریگەر
وە ناکۆکیەیل سیاسی لە عراق نەوود.
ئەوەیش
لە وتاریگ لەناو رسوومەیل وازکردن پەنجەمین ڤیستواڵ روشنهویری دهۆک، وە ئامادەبوین
عەلی تەتەر سەرۆک حکومەت پارێزگاگە ودەیان لە روشنهویر و ئەدیبەیل ونویسەرەیل لە چوار
پارچەی کوردستان و لە عەرەبە عراقیەیل.
بارزانی
لە وتارەگەی وت: دووپات لە بنمایەیل برایەتی و دووسی ناوبەینمان کەم هەرچەنی سیاسیەیل
ناکۆکی بکەن، بایەتە پەیوەندی ناوبەین گەلەیل پەیوەندی قایمیگ بوود، و پەیوەندی دووسی
بوود.
وتیش:
برایەتی لە بەڵگەیل شۆڕش ئەیلوول بویە، لەبان هەرچەگ رویدایە، و شۆڕش ئایاریش لەبان
ئەو کارەساتەیلە ک لەشوینی رویدان لە ئەنفال و جینۆساید وبارکردن، وەلێ گەل
کوردستان هەر پەیوەندیی وەگەرد برایل عەرەب هیشت، و ئەو تاوانەیلە لەبان گەل عەرەب
نەیا قەڵەم، باوجی لەبان دەسەڵاتدارە ستەمکارەیل بوی ک ستەمیان کەفتە بان گشت پیکاتەیل.
سەرۆک
بارزانی لە قسەیلی ئەرا پیکاتەی عەرەب وەتایبەت عراقیەیل وە گشتی وت: بایەتە
پەیوەندیمان وە قایمی بمینێد و نەکەفنە کاریگەری وە ناکۆکیەیل سیاسی.
